Komisijos sprendimas
2003 m. birželio 27 d.
iš dalies keičiantis Komisijos sprendimą 2000/159/EB dėl trečiųjų šalių planų dėl likučių, laikino patvirtinimo pagal Tarybos direktyvą 96/23/EB
(pranešta dokumentu Nr. C (2003) 1973)
(tekstas svarbus EEE)
(2003/485/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB [1], ypač į jos 29 straipsnį,
atsižvelgdama į 1972 m. gruodžio 12 d. Tarybos direktyvą 72/462/EB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [2] su paskutiniais pakeitimais, padarytais Reglamentu (EB) Nr. 1452/2001 [3], ypač į jos 3 straipsnį,
kadangi:
(1) 2000 m. vasario 8 d. Komisijos sprendime 2000/159/EB dėl trečiųjų šalių planų dėl likučių, laikino patvirtinimo pagal Tarybos direktyvą 96/23/EB [4] su paskutiniais pakeitimais, padarytais Sprendimu 2003/16/EB [5] pateiktas sąrašas trečiųjų šalių, pateikusių planą, kuriame nurodytos jų siūlomas garantijos dėl Direktyvos 96/23/EB I priede nurodytų likučių ir medžiagų grupių monitoringo.
(2) Tam tikros trečiosios šalys pateikė Komisijai likučių monitoringo planus dėl produktų ir rūšių, kurios iš pradžių nebuvo nurodytos Sprendimo 2000/159/EB priede. Komisijos reikalautų monitoringo planų ir papildomos informacijos įvertinimas parodė, kad tose trečiosiose šalyse likučių monitoringas nurodytuose produktuose ir rūšyse suteikia pakankamas garantijas. Šie produktai ir rūšys turėtų būti įtraukti į Sprendimo 2000/159/EB priedą toms šalims.
(3) Tam tikros trečiosios šalys nepateikė Komisijai likučių monitoringo planų dėl produktų ir rūšių, kurios iš pradžių buvo nurodytos Sprendimo 2000/159/EB priede arba pateikė nepakankamas garantijas. Šiuos produktus ir rūšis reikėtų išbraukti iš Sprendimo 2000/159/EB priedo toms šalims.
(4) Todėl Sprendimą 2000/159/EB reikėtų atitinkamai pakeisti.
(5) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Sprendimo 2000/159/EB priedas yra iš dalies keičiamas taip, kaip nustatyta šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 2003 m. birželio 27 d.